Lonmin beplan 4 100 afleggings met sluiting van platinummyne - Solidariteit WêreldSolidariteit Wêreld
Tuis › Soldeer › Lonmin beplan 4 100 afleggings met sluiting van platinummyne
Volgens Mining Weekly beplan Lonmin om 4 100 werkers af te lê by myne wat nie meer oor winsgewende erts beskik nie en wat gesluit gaan word.
Die platinumprodusent het met ʼn proses begin wat ingevolge Suid-Afrikaanse arbeidswetgewing vereis word om die vermindering in die werksmag deur te voer, sê Wendy Tlou, ʼn woordvoerder van die maatskappy. Die afleggings sal plaasvind by ses ou myne wat nie meer oor kommersieel lewensvatbare erts beskik nie.
Die postevermindering is deel van Lonmin se plan om sy werksmag te verklein en koste by sy diepvlakmyne te besnoei. Die maatskappy het in 2017 gesê dat hy 12 600 werkers oor ʼn tydperk van drie jaar gaan aflê.
Aandeelhouers stem vandeesmaand oor ʼn verkryging deur ʼn mededinger, Sibanye Gold, nadat die maatskappy jare lank ʼn stryd gevoer het teen verliese en gedwing was om uitleners te vra vir kwytskelding van skuldooreenkomste.